ખેડુત જમીન વેચી તો શકશે પણ જમીન ખરીદી નહિ શકે,અને લોકો ધિરે ધિરે બચેલ કુદરતી વાતાવરણને પણ જાણે છોડતા જાય છે.નવનિતભાઈએ જણાવ્યુ કે ખેડુત જમીન વેચીને પૈસા બનાવે તેના કરતા કઇંક ઇનોવેશન કરે,કઇંક નવુ કરે અને જે છે તેમાં વધારો કરે તો સાચી પ્રગતી થઈ ગણાય નહિ તો બધી ભ્રામક પ્રગતી છે,આમ નવનિતભાઈ સાથેની વાતો માં ક્યારે કુડસદ ગામ માં પ્રવેશ કરી લીધો તેનો અમને ખ્યાલ પણ ના આવ્યો.કુડસદ આમતો અન્ય ગામો જેવુ સામાન્ય ગામ જ જણાયુ,પણ જ્યારે અમે ત્રણ થી ચાર કલાક ગામની મુલાકાત લીધી ત્યારે અમને ઘણુ શીખવાનું ,નવુ જાણવાનું અને અનુભવવાનું મળ્યુ.પ્રથમ અમે ગામ ના ગોદરે બેઠેલ ગામના આગેવાનો પાસે જઈ પહોંચ્યા જ્યા અમને નવનિતભાઈએ દરેકની ઓળખાણ કરાવી તેમજ અમારી કુડસદ ગામની મુલાકાત વિશે પ્રયોજન સમજાવ્યુ.પ્રથમ અમે ગામ ધ્વારા સંચાલિત પીવાના પાણીનો RO પ્લાનટ જોવા ગયા.દ્રષ્ટિ હોય તો લોકઉપયોગી કેવા કાર્યો થઈ શકે તે આ RO પ્લાનટ જોઈને સમજાયુ.ગામના એક મુખ્ય દાતા ધ્વારા દાન આપીને માત્ર ૨.૫ લાખના ખર્ચે આ RO પ્લાનટની સગવડ ગામના દરેક વ્યક્તિ માટે ઉભી કરવામાં આવે છે,જ્યાંથી દરરોજ કેરબા ધ્વારા ગામના દરેક વ્યક્તિના ઘર સુધી શુધ્ધ પાણી માત્ર .૪૦ પૈસા લિટરના ભાવે પહોચાડવામાં આવે છે,એટલુ જ નહિ રોજ બરોજ ની આ વ્યવ્સ્થા માટે એક વ્યક્તિની કાયમી ધોરણે નિમણૂક કરવામાં આવેલ છે,જે વહિવટી હિસાબો અને અન્ય વ્યવસ્થાનું સુપેરે સંચાલન કરે છે.પ્લાંટની સ્વછતાનું પણ એટલુ જ ધ્યાન રાખવામાં આવે છે.લોકોને દૈનિક પીવા લાયક શુધ્ધ પાણી તો સસ્તા ભાવે મળે છે સાથે સાથે ગામના એક વ્યક્તીને રોજગારી પણ ઉપલબ્ધ થાય છે,કેવુ સરસ આયોજન.બધા જ ગામોમાં અન્ય જગ્યા એ ખર્ચ કરવામાં આવતા નાણા આવી વ્યવ્સ્થા ઉભી કરવામાં વાપરવામાં આવે તો ? ત્યારબાદ ગામ માં અમને અનેક જગ્યાએ નહેરો જોવા મળી તેથી નવનિતભાઈ અમને આ નહેરોના પાણીની વયવ્સ્થા માટે સહકારી ધોરણે સ્થાપિત પિયત મંડળી જોવા લઈ ગયા.ત્યા ઉપસ્થિત ગામના સરપંચ અને દૂધ મંડળીના ચેરમેન શ્રી સન્મુખભાઈ પટેલ,બેંકના પૂર્વ મેનેજર અને સેવા મંડળીના ચેરમેન શ્રી બેચરકાકા,દૂધ મંડળીના મેનેજર શ્રી રાજુભાઈ તથા પિયત મંડળીના વા.ચેરમેને અમને મજાની લસ્સી પાઈને સ્વાગત કર્યુ અને પિયત મંડળી અને તેની કામગીરી વિશે અમને વિશેષ માહિતી પુરી પાડી.તેઓશ્રી એ જણાવ્યુ કે હાલ માં કુડસડ ગામ માં ૧૪૦૦ હેક્ટર જમીન ની નહેરોના પાણી થકી સિંચાઈ થાય છે.